100ste Gold Cup voor leë paviljoene | Netwerk24
Deur Sportredaksie 06 Augustus 2020 09:22
Dynasty's Blossom het verlede jaar die Gold Cup by Greyville gewen. Foto: Gold Circle
Vanjaar word die Gold Cup vir die 100ste keer beslis en daar is aanvanklik groot planne vir dié mylpaal beraam. Die Covid-19-pandemie het egter 'n stokkie voor dié planne gesteek.
Die wedren sal nietemin voortgaan en daar sal steeds 'n vol program aangebied word. Die Gold Cup, wat oor 3 200 m beslis word, sal op 29 Augustus agter "geslote deure" by Greyville in Durban gehardloop word.
Die wedren is verlede jaar deur die jokkie Nooresh Juglall op Dynasty's Blossom vir die afrigter Joey Ramsden gewen. Dit was die eerste keer sedert 2000, toe Colonial Girl dit gedoen het, dat 'n merrie die wedren kon wen.
Belgarion het op 25 Julie die July-wedren voor leë paviljoene gewen. Richard Fourie was die jokkie en Justin Snaith die afrigter.